ได้มาทานเสียทีครับ มุ่งมาดคาดหมายมานาน
ด้วยความที่เป็นฟู้ดคอร์ทของ Siam Center (Food Republic)
เครื่องปรุงที่มีจึงมีตั้งไว้ให้ที่หน้าร้านจุดเดียว
แต่ครบครันเหมือนที่ Bankara มีให้ทุกโต๊ะครับ
จะตักใส่ถ้วยเล็กๆ ไปเติมที่โต๊ะแบบงามๆ ก็ได้
แต่ผมไม่ค่อยห่วงภาพลักษณ์ เลยเอาชามมาเติมตรงนั้นเลยครับ
ทั้งบีบบดกระเทียมสด งา น้ำมันงา ขิงดอง น้ำส้ม พริกไทย ^_^
ไม่มีเสียงดนตรีหรือสิ่งใดสร้างบรรยากาศการทานนะครับ
ฟังเสียงช้งเช้งๆ ตามสไตล์ศูนย์อาหารไป

ได้สั่งรายการยอดฮิตคือ Aburi Chachumen 
เฉพาะชามนี้ 160 บาท แต่เพิ่ม Option อีก 55 บาทจะได้
โคลสลอว์, Tastuta Fried Chicken และ  ชาอีก 1 แก้ว (เลือกได้ ชาเขียว/อูล่ง)
หมูชาชูเผาอร่อย มันที่แทรกในเนื้อไม่มากไปไม่น้อยไป
เผามากำลังหอม ผมยกให้เป็นพระเอกครับ
น้ำซุปที่นี่ผมได้สั่งลดมันแล้วครับ เข็ดจาก Bankara 
ทำให้สามารถซดน้ำจนหมดชามครับ (ที่ Bankara เหลือน้ำซุปเยอะเชียว)
โคลสลอว์รสชาติไม่ถูกปากครับ แฉะๆ แหยะๆ ไปหน่อย ทานไม่หมดครับ
ส่วนไก่ก็กรอบนอกนุ่มใน ทานได้เปล่าๆ แม้ไม่จิ้มน้ำจิ้มไก่
จุ่มน้ำซุปทานก็พอได้อยู่ครับ ทานเกลี้ยง 
ส่วนชาก็งั้นๆ ครับ ไม่รู้สึกถึงรสชาติเท่าไหร่

เสียดายนิดนึงครับ ตอนแรกสั่งเพิ่มไข่ยางมะตูมด้วย
แต่คนขายคงลืม คนสั่งก็ลืมครับ :-P 
สุดท้ายนึกออกตอนมานหมดชามแล้ว 
สงสัยคราวหน้าต้องมาแก้ตัว

ทาน 3 คน แต่จ่ายใครจ่ายมัน เฉพาะผมคนเดียว 215 บาทครับ ^_^

ปล. ข้างๆ ร้านมีที่มาของร้านให้อ่านดังนี้ครับ

อุเมบาชิ ราเมน บาย บังคาระ

ก่อตั้งโดย Mr.Kusano Naoki โดยคุณกฤต  ศิวะพฤษณ์กุล 
แห่งบริษัทสยามวินด์-ธารา จำกัด 
เป็นผู้นำแบรนด์บังคาระ และ Umebashi ราเมน เข้ามาเปิดสาขาในประเทศไทย
Bankara Ramen ถือเป็นรุ่นที่ 2 ที่สืบทอดมาจากรุ่นคุณพ่อของคุณ Kusano 
โดยเริ่มก่อตั้งในปี 1970 ใช้ชื่อว่า Kurumaya  ซึ่งต่อมาในปี 1997
ในรุ่นของคุณ Kusano เอง ก็ได้ทำการคิดค้นปรับปรุงสูตรราเมนขึ้นใหม่อีก
โดยใช้ชื่อแบรนด์ Bankara Ramen และหลังจากนั้นอีกไม่นาน
ก็ได้เพิ่มแบรนด์ Umebashi และ Seibei ขึ้นมา  ซึ่งรวมแล้วทุกแบรนด์
ในปัจจุบัน มีมากกว่า 70 สาขาในประเทศญี่ปุ่น 
Bankara Ramen ได้ขยายสาขามาเปิดในประเทศไทยในปี 2008
ที่โครงการ The Manor ในซอยสุขุมวิท 39 (ถือเป็นสาขาต่างประเทศสาขาแรก)
และได้เพิ่ม Umebashi ขึ้นในปี 2012 โดยเข้าร่วมธุรกิจกับ Food Republic
เปิดที่สยามเซ็นเตอร์เป็นสาขาแรก

อ่านประวัติของราเมนเจ้านี้แล้วก็เพลินดีครับ ขายมาระยะเวลา 40 กว่าปี
จนขยายสาขาออกมาต่างประเทศ น่าชื่นชมครับ 
หวังไว้เหมือนกันว่าไปประเทศอื่น จะได้เห็นร้านอาหารไทย
ที่มี Story ก่อตั้งรุ่นพ่อส่งมาต่อถึงรุ่นลูกอะไรอย่างนี้บ้างครับ ^_^
(ที่ไม่เคยเห็นเพราะไป ตปท.แล้วไม่เคยหาอาหารไทยทานครับ แหะๆ)